wickkiey/tamil-wikipedia-chunked huggingface dataset:
# மெர்பாய் ஆர்தேசிர் வக்கீல்

**மெர்பாய் ஆர்தேசிர் வக்கீல்**,(25 மே 1868 - 9 ஏப்ரல் 1941) இந்திய -பார்சி மருத்து<nowiki/>வரும் ஸ்காட்டிஷ் பல்கலைக்கழகத்தில் மருத்துவ பட்டம் பெற்ற முதல் ஆசிய பெண்ணுமாவார்.
# மெர்பாய் ஆர்தேசிர் வக்கீல்

## ஆரம்ப கால வாழ்க்கை

மெர்பாய் ஆர்தேசிர் வக்கீல் 25 மே 1868 ஆண்டில் தற்போது மும்பை என அழைக்கப்படும் பம்பாயில் பார்சி வழக்கறிஞரான அர்தேசிர் ஃப்ரம்ஜி வக்கீலின் மகளாகப பிறந்தவர்  
பம்பாய் வில்சன் உயர்நிலைப் பள்ளியில் தனது பள்ளிக்கல்வியையும், வில்சன் கல்லூரியில் கல்லூரிப் படிப்பையும் பயின்று, 1888 ஆம் ஆண்டில் பட்டம் பெற்றார், அக்காலத்தில் இத்தகைய படிப்பு முறையில் பயின்ற முதல் பெண் என்ற பெருமையை பெற்றவர் இவரே.
# மெர்பாய் ஆர்தேசிர் வக்கீல்

## மருத்துவக் கல்வி

பம்பாயில் உள்ள கிராண்ட் மருத்துவக் கல்லூரியில் படித்த பிறகு, ஆர்தேசிர் பெண்களுக்கான லண்டன் மருத்துவப் பள்ளியில் மருத்துவ கல்வி பயில்வதற்காக சேர்ந்துள்ளார், 1893 ஆம் ஆண்டில், அவர் கிளாஸ்கோவிலுள்ள குயின் மார்கரெட் கல்லூரியில் சேர்ந்து பயின்றுள்ளார், 1897 ஆம் ஆண்டு ஜூலை 22 ஆம் தேதி மருத்துவ அறுவை சிகிச்சையில் இளங்கலை பட்டத்தை பெற்றுள்ளார், இதன் மூலம் ஸ்காட்லாந்தில் உள்ள பல்கலைக்கழகத்தில் பட்டம் பெற்ற முதல் ஆசியப் பெண்மணி என்ற பெருமையை பெற்றுள்ளார். தொடர்ந்து கிளாஸ்கோவில் இரண்டு வருட முதுகலைப் படிப்பையும் முடித்துள்ளார்.
# மெர்பாய் ஆர்தேசிர் வக்கீல்

## மருத்துவ பயிற்சி

ஆர்தேசிர், பம்பாயில் உள்ள பெண்கள் மற்றும் குழந்தைகளுக்கான காமா மருத்துவமனை, பம்பாயின் பைகுல்லாவில் உள்ள பிளேக் மருத்துவமனை, குமு ஜாஃபர் சுலேமான் மருந்தகம், கபடோயாஸ், அத்துடன் பிற மருத்துவமனைகள் மற்றும் மருந்தகங்கள் போன்றவைகளில் மருத்துவ பணியாற்றியுள்ளார்.. மார்ச் 1927 ஆம் ஆண்டில் ஏடனுக்கு பிரித்தானிய அரசாங்கத்தில் மருத்துவராக பணியாற்ற சென்ற அவர், பின்னர் தனியார் மருத்துவ நிறுவனங்களில் பணியாற்றியுள்ளார்.
# மெர்பாய் ஆர்தேசிர் வக்கீல்

## இறப்பு

உடல்நலக் குறைவால், ஆர்தேசிர் 1941 ஆம் ஆண்டில் இந்தியாவின் பம்பாய்க்குத் திரும்பினார். ஏப்ரல் 9, 1941 அன்று உடல்நலம் சரியாகாமல் காலமானார்.
# பாலி இந்து சமயம்

, பாலி]]
செல்லும் பக்தர்கள், பாலி]]
**பாலித் தீவில் இந்து சமயம்**, இந்தோனேசியா நாட்டின் பாலித் தீவில் வாழும் பெரும்பான்மையான பாலி மக்கள் இந்து சமயத்தைப் பின்பற்றுகிறார்கள். பாலி மக்களின் நம்பிக்கைகளில் உள்ளூர் ஆன்மிகம், பித்ருபோஜனம் அல்லது பித்ருபட்சம் என்று அழைக்கப்படும் அவர்களின் இறந்த மூதாதையர்களின் வழிபாடு மற்றும் புத்த போதிசத்வர்கள் வழிபாடுகளும அடங்கும். இந்தோனேசியாவில் பெரும்பான்மையான மக்கள் முஸ்லீம்களாக இருப்பினும், அதன் பாலித் தீவில் வாழும் பாலி மக்களில் 83% பாலி இந்துக்கள் ஆவார்.
# பாலி இந்து சமயம்

## வரலாறு

கிபி 5ம் நூற்றாண்டில் இந்தியாவிலிருந்து பாலிக்கு இந்து சமயம் வந்தது. பாலி, சுமத்திரா மற்றும் ஜாவாவில் புழங்கிய பௌத்த சமயத்தை இந்து சமயம் தன்னகத்தே உள்வாங்கிக் கொண்டது. 14ம் நூற்றாண்டில், இஸ்லாம் சுமத்திரா மற்றும் ஜாவா தீவுகளில் பரவிய போது, இந்து சமயத்தினர் இசுலாமிற்கு கட்டாயமாக மதம் மாற்றப்பட்டனர். இருப்பினும் பாலியின் தனித்துவமான இந்துப் பண்பாட்டின் அடையாளத்தின் காரணமாக, பாலித் தீவில் இந்து சமயம் ஆதிக்கம் செலுத்தியது. மேலும் பாலிக்கு அருகிலுள்ள சிறிய தீவுகளிலும் இந்து சமயம் பின்பற்றப்படுகிறது. மேலும் இந்துக்கள் வாழும் தனிமைப்படுத்தப்பட்ட கிராமங்கள் இன்றளவும் ஜாவாவில் காணப்படுகிறது.
# பாலி இந்து சமயம்

## வரலாறு

### அடிப்படை நம்பிக்கைகள்

பாலித் தீவு இந்து சமயத்தின் அடிப்படை நம்பிக்கை தருமம் எனப்படும் உலகில் ஒழுங்குபடுத்தப்பட்ட கொள்கையாகும். இந்த ஒழுங்கை அழிக்கும் சக்தியே அதர்மம். இந்த இரண்டு சக்திகளையும் ஒன்றோடொன்று ஒத்திசைத்து, மறுபிறப்பு என்ற முடிவில்லாத சுழற்சியிலிருந்து முக்தி நிலைக்கு (பரமபதம்) தப்பிப்பதுதான் குறிக்கோள். பாலித் தீவு இந்து சமயம் பிரபஞ்சத்தை மூன்று அடுக்குகளாகப் பிரிக்கிறது. உயர்ந்த இடம் சொர்க்கம். இங்குதான் தேவர்கள் வசிக்கிறார்கள். அடுத்தது மனிதர்கள் வாழும் பூமி. இதற்குக் கீழே நரகம் என்ற இடம் உள்ளது. அரக்கர்கள் இங்கு வாழ்கின்றனர். பூமியில் உள்ள மக்களின் தவறுகளுக்கு (பாவங்களுக்கு) அவர்களின் ஆன்மா தண்டிக்கப்படுகிறது. இந்த மூன்று நிலைகளை மனித உடலிலும், பாலியில் காணப்படும் கோயில்களிலும் காணலாம். (தலை, உடல், கால்கள்).
# பாலி இந்து சமயம்

## வரலாறு

### கடவுள்கள்

இந்துக் கடவுள்களான விஷ்ணு மற்றும் பிரம்மாவைத் தவிர, பாலி இந்துக்களுக்கு தனித்துவமான பல உள்ளூர் தெய்வங்களை வணங்குகின்றனர். சங் ஹியாங் விதி பாலி இந்துக்களால் மட்டுமே வழிபடப்படும் தெய்வம். பாரம்பரிய பாலி இந்து சமயத்தின்படி, *அச்சந்தியா* அல்லது *சங் ஹியாங் விதி* பிரம்மாவின் கருத்துடன் நெருக்கமாக தொடர்புடையது. பாலி இந்து மதத்தின் ஏகத்துவம் இந்தோனேசிய அரசின் முதல் கொள்கையான பஞ்சசீலத்துடன் தொடர்புடையது. கோவில்கள் மற்றும் வீடுகளுக்கு முன்னால் காணப்படும் பத்மாசன கூடாரத்தின் மேல் உள்ள காலி இருக்கை *சங் ஹியாங் விதி வாசா*வுக்கானது. பாலி இந்து சமயத்தின்படி, *சங் ஹியாங் வாசா விதி* பல வடிவங்களைக் கொண்டுள்ளது. தேவிஸ்ரீ போன்ற தானியங்களின் (அரிசி) தெய்வங்கள், மலை தெய்வங்கள் மற்றும் கடல், ஏரி போன்றவற்றின் தெய்வங்கள் வெவ்வேறு வடிவங்களில் உள்ளன.
# பாலி இந்து சமயம்

## வரலாறு

### பூசாரிகள்

பாலி இந்து சமயத்தில் பூசாரிகள் மூன்று நிலைகளில் உள்ளனர்:பிராமண உயர் பூசாரிகள் மற்றும் பூசாரிகள் (பெமங்கு):
மற்றும் விளக்கு பூசாரிகள் (பலியான்).
# பாலி இந்து சமயம்

## வரலாறு

### சமயச் சடங்குகள்

பாலி இந்து சமயத்தில் பஞ்ச மகாயக்ஞம் எனும் ஐந்து முக்கியச் சடங்குகள் கடைப்பிடிக்கப்படுகிறது. பாலி இந்து சமயத்தினர் ஆகம இந்து தர்மம்; ஆகம தீர்த்தம். ஆகமமம் என்பது பாலியின் பெரும்பான்மையான மக்களால் பின்பற்றப்படும் இந்து சமயத்தின் வடிவங்களாகும். இது குறிப்பாக பாலித் தீவில் வசிக்கும் பாலி மக்களுடன் தொடர்புடையது. மேலும் உள்ளூர் மூதாதையர் வழிபாடு மற்றும் போதிசத்துவர்களுக்கான மரியாதை ஆகியவற்றை உள்ளடக்கிய இந்து வழிபாட்டின் ஒரு தனித்துவமான வடிவத்தை பிரதிபலிக்கிறது.
# பாலி இந்து சமயம்

## தொல்லியல்

ஜாவா மற்றும் மேற்கு இந்தோனேசிய தீவுகளில் அகழ்வாராய்ச்சியின் போது பழங்கால கோவில்கள் மற்றும் 8ம் நூற்றாண்டின் காங்கல் கல்வெட்டு, சிவலிங்கம், பார்வதி, விநாயகர், விஷ்ணு மற்றும் பிரம்மா சிலைகள் கண்டுபிடிக்கப்பட்டது. கிபி 414ல் இலங்கையிலிருந்து சீனாவிற்குத் திரும்பிய ஃபா ஹியன் பற்றிய பண்டைய சீனப் பதிவுகள், ஜாவாவில் இந்து சமயத்தின் இரண்டு பிரிவுகளைக் குறிப்பிடுகின்றது.[6] அதே சமயம் 8ம் நூற்றாண்டைச் சேர்ந்த சீன ஆவணங்கள், சைலேந்ந்திர வம்சத்தின் மன்னர் சஞ்சயன் ஆண்ட இந்து இராச்சியத்தை *ஹோலிங்* என்று குறிப்பிடுகின்றது.  
கிபி 1400ல் இந்தோனேசிய தீவுகளில் உள்ள இராஜ்ஜியங்களை வணிக கடலோடிகளான அரபு முஸ்லீம் படைகளால் தாக்கப்பட்டன. இந்தோனேசியா தீவுகள் 15 மற்றும் 16ம் நூற்றாண்டுகளில், அரபு சுல்தான்கள் கட்டுப்பாட்டிற்குள் சென்றது. வடக்கு சுமத்ரா (ஆச்சே), தெற்கு சுமத்ரா, மேற்கு மற்றும் மத்திய ஜாவா மற்றும் தெற்கு போர்னியோவில் (கலிமந்தன்) நான்கு மாறுபட்ட மற்றும் சர்ச்சைக்குரிய இஸ்லாமிய சுல்தான்கள் தோன்றினர். தொடர் வன்முறைகளால் இந்தோனேசியாவின் பல தீவுகளில் இந்து-பௌத்த இராஜ்ஜியங்கள் மற்றும் சமூகங்களை முடிவுக்குக் கொண்டுவந்தது.  
சுல்தான்களிடமிருந்து தப்பிய இந்துக்களும், பௌத்தர்களும் பாதுகாப்பான தீவுகளில் சமூகங்களாக புலம்பெயர்ந்தனர். மேற்கு ஜாவாவின் இந்துக்கள் கிழக்கு நோக்கி நகர்ந்து பின்னர் பாலி தீவு மற்றும் அண்டை சிறிய தீவுகளுக்கு சென்றனர். இதனால் பாலி இந்து சமயம் தொடங்கியது. சமய மோதல்கள் மற்றும் சுல்தான்களுக்கு இடையேயான போரின் இந்த சகாப்தம் வெளிப்பட்டுக் கொண்டிருந்த போது, புதிய அதிகார மையங்கள் தங்கள் கட்டுப்பாட்டின் கீழ் உள்ள பகுதிகளை ஒருங்கிணைக்க முயற்சித்த போது, ஐரோப்பிய காலனித்துவம் வந்தது. 1602ல் இந்தோனேசிய தீவுக்கூட்டங்கள் டச்சுக் கிழக்கிந்தியக் கம்பனியின் ஆதிக்கத்தின் கீழ் சென்றது.  
டச்சு காலனித்துவப் பேரரசு மதங்களுக்கு இடையிலான மோதலைத் தடுக்க உதவியது. மேலும் இந்தோனேசியாவின் பண்டைய இந்து-பௌத்த கலாச்சார அடித்தளங்களை, குறிப்பாக ஜாவா மற்றும் இந்தோனேசியாவின் மேற்குத் தீவுகளில் அகழ்வாராய்ச்சி மற்றும் பாதுகாக்கும் செயல்முறையை மெதுவாகத் தொடங்கியது.  
டச்சு காலனித்துவ ஆட்சியிலிருந்து சுதந்திரம் பெற்றதும், இந்தோனேசியாவின் 1945 அரசியலமைப்பின் பிரிவு 29 அதன் குடிமக்கள் அனைவருக்கும் மத சுதந்திரத்தை உறுதி செய்தது. பாலித் தீவு இந்துக்கள் இந்து மதத்தின் (நான்கு வேதம், உபநிடதம், புராணங்கள், இதிகாசம்) அடிப்படைக் கொள்கைகளை உருவாக்க உதவுவதற்காக பாலி மற்றும் இந்தியா இடையே மாணவர் மற்றும் கலாச்சார பரிமாற்ற முயற்சிகளைத் தொடங்கினர். குறிப்பாக பாலித் தீவில் 1950களின் நடுப்பகுதியில் அரசியல் சுயநிர்ணய இயக்கம் 1958 ஆம் ஆண்டின் கூட்டுக் கோரிக்கைக்கு வழிவகுத்தது. இது இந்தோனேசிய அரசாங்கம் பாலி இந்து சமயத்தை அங்கீகரிக்கக் கோரியது. பாலித் தீவு இந்தோனேசியாவில் இந்துக்கள் பெரும்பான்மையாக இருக்கும் ஒரே பகுதியாக மாறியது.
# பாலி இந்து சமயம்

## முக்கிய நம்பிக்கைகள்

பாலி மக்களின் கலைகள் மற்றும் சடங்குகளுடன் இந்து சமயத்தின் பல அடிப்படை நம்பிக்கைகளை ஒருங்கிணைக்கிறது. சமகாலத்தில், பாலியில் உள்ள இந்து சமயம் அதிகாரப்பூர்வமாக, இந்தோனேசிய மத அமைச்சகத்தால் *ஆகம இந்து தர்மம்* என்று குறிப்பிடப்படுகிறது. வேதம், உபநிடதம், தீர்த்தம் மற்றும் மும்மூர்த்திகள் (பிரம்மா, விஷ்ணு மற்றும் சிவன்) பாலி இந்து சமயத்தின் ஆணி வேராகும். இந்தியாவைப் போலவே, பாலியிலும் இந்து சமயம் நெகிழ்வுத்தன்மையுடன் பல்வேறு வாழ்க்கை முறைகளைக் கொண்டுள்ளது. இது பல இந்திய ஆன்மீக கருத்துக்களை உள்ளடக்கியது. இந்திய புராணங்கள் மற்றும் இதிகாசங்களின் புனைவுகள் மற்றும் தொன்மங்களை போற்றுகிறது. மூதாதையர் வழிபாடு போற்றப்படுகிறது. மிருக பலியில்லாத சமயச் சடங்குகள் கொண்டுள்ளனர்.  
இந்தோனேசியப் பள்ளிப் பாடப்புத்தகங்கள் இந்து சமயத்தை ஒரு உன்னதமான வாழும் முறையாக விவரிக்கிறது. பாலித் தீவு இந்துக்கள் நாள்தோறும் மூன்று முறை கட்டாயப் பிரார்த்தனைகளைச் செய்கிறார்கள். மேலும் இந்து மதம் சில பொதுவான நம்பிக்கைகளைக் கொண்டுள்ளது. அவை இஸ்லாத்தின் ஒரு பகுதிக்கு இணையானவை.  
இந்து தர்மத்தில் காணப்படும் புனித நூல்களான வேதங்கள் மற்றும் உபநிடதங்கள், இராமாயணம் மற்றும் மகாபாரதம் பாலித்தீவு இந்து சமயத்தின் ஆழமான நம்பிக்கை ஆகும்.[27] இராமயணம் நடன நிகழ்ச்சிகளில் வெளிப்படுத்தப்படுகிறது. இந்தியாவைப் போலவே, இந்தோனேசியாவின் பாலி இந்து சமயம் ஆன்மீகத்தின் நான்கு பாதைகளான பக்தி யோகம், ஞான யோகம் (அறிவின் பாதை), கர்ம யோகம் மற்றும் ராஜ யோகம் (தியானத்தின் பாதை). பக்தி மார்க்கம் பாலியில் பெரும் பின்தொடர்பவர்களைக் கொண்டுள்ளது.  
இதேபோல் இந்தியய இந்துக்களைப் போலவே, பாலித் தீவு இந்துக்களும் மனித வாழ்க்கையின் நான்கு சரியான இலக்குகளான அறம், பொருள், இன்பம் மற்றும் வீடுபேறு எனும் நான்கு புருஷார்த்தங்களை நம்புகிறார்கள்..
# பாலி இந்து சமயம்

## பிறப்பு மற்றும் வாழ்க்கை

கருவுற்றது முதல் மரணம் வரை வாழ்க்கை தொடர்பான மொத்தம் பதின்மூன்று சடங்குகள் உள்ளது. அவை ஒவ்வொன்றிலும் நான்கு கூறுகள் கொண்டது: தீய ஆவிகளை விரட்டுவது, புனித நீரால் சுத்திகரித்தல் மற்றும் பிரார்த்தனை. இந்த சடங்குகள் ஒரு நபரின் வாழ்க்கையில் பிறப்பு, பருவமடைதல் மற்றும் திருமணம் உள்ளிட்ட முக்கிய நிகழ்வுகளைக் குறிக்கின்றன.  
புதிதாகப் பிறந்த குழந்தை ஒரு மூதாதையரின் ஆன்மாவை பிரதிநிதித்துவப்படுத்துவதாக நம்பப்படுகிறது மற்றும் அதன் வாழ்க்கையின் முதல் 42 நாட்களுக்கு கடவுளாக கருதப்படுகிறது. இருப்பினும் மகப்பேறு பெற்ற தாய் தூய்மையற்றவராக கருதப்படுகிறார். மேலும் இந்த காலகட்டத்தில் பெண்கள் எந்த சமயச் சடங்குகளில் பங்கேற்க அனுமதிக்கப்படுவதில்லை.
# பாலி இந்து சமயம்

## பிறப்பு மற்றும் வாழ்க்கை

### மரணம் மற்றும் மறுபிறப்பு

மரணச் சடங்குகள் மூலம் இறந்த மனிதனின் ஆன்மா விடுவிக்கப்பட்டு இறுதியில் மறுபிறவி எடுக்கப்படுகிறது. ஆன்மா அதை முழுவதுமாக விட்டுவிடுவதற்கு முன்பு உடலை எரிக்கப்படுகிறது.
# பாலி இந்து சமயம்

## திருவிழாக்கள்

### கலுங்கனும் குனிங்கனும்

மிக முக்கியமான திருவிழா கலுங்கன் (தீபாவளி தொடர்பானது), இது அதர்மத்தின் மீதான தர்மத்தின் வெற்றியின் கொண்டாட்டமாகும். இது பாலி பாவுகோன் நாட்காட்டியின்படி 210ம் நாளில் வருகிறது. பாரம்பரியத்தின்படி, இறந்தவர்களின் ஆவிகள் சொர்க்கத்திலிருந்து இறங்கி, பத்து நாட்களுக்குப் பிறகு குனிங்கனில் திரும்புகின்றது.
# பாலி இந்து சமயம்

## திருவிழாக்கள்

### நெய்பி

நெய்பி அல்லது அமைதி நாள். நெய்பி திருவிழா வழக்கமாக மார்ச் மாதத்தில் வருகிறது.
# பாலி இந்து சமயம்

## திருவிழாக்கள்

### மற்ற பண்டிகைகள்

பாவுகோன் நாட்காட்டியின் கடைசி நாளான வடுகுனுங், கற்றலின் தெய்வமான சரஸ்வதிக்கு அர்ப்பணிக்கப்பட்டது. இது புத்தகங்களுக்கு அர்ப்பணிக்கப்பட்டாலும், படிக்க அனுமதி இல்லை. ஆண்டின் நான்காவது நாள் பேகர்வேசி என்று அழைக்கப்படுகிறது..
# பாலி இந்து சமயம்

## பாலி கடவுள்கள் & கோயில்கள்

- அசிந்தியன்
- தனா லாட் கோயில்
- பெசாகி கோயில், பாலி
- புரா கோவா லாவா கோயில்
# பாலி இந்து சமயம்

## இதனையும் காண்க

- இந்தோனேசியாவில் இந்து சமயம்
- பாலி மக்கள்
- பாலி நடனம்
- தங் அயாங் நிரர்த்தா, (ஆன்மீகக் கவிஞர்)
# லெட்சுமி கிருஷ்ணமூர்த்தி

**லெட்சுமி கிருஷ்ணமூர்த்தி** (1927/28 - 10 நவம்பர் 2018) இந்தியாவின் கேரளாவைச் சேர்ந்த குணச்சித்திர நடிகையாவார். மலையாளத் திரைப்படத்துறையில் குணசித்திர நடிப்புக்காக பெரிதும் அறியப்பட்ட இவர், ஹரிஹரனின் *பஞ்சாக்னி*, ஜி அரவிந்தனின் *வஸ்துஹாரா*, கமலின் *ஈ புழையும் கடன்னு*, ஷாஜி *என் கருணின் பிறவி* மற்றும் சத்யன் அந்திகாட்டின் *தூவல் கொட்டாரம்* போன்ற திரைப்படங்களின் கதாபாத்திரங்களுக்காக லெட்சுமி பரவலாக அறியப்பட்டுள்ளார்.1996 ஆம் ஆண்டு மஞ்சு வாரியர் நடித்த ஈ புழையும் கடன்னு என்ற பிரபல திரைப்படத்திலும் நடித்துள்ளார்,
# லெட்சுமி கிருஷ்ணமூர்த்தி

## வாழ்க்கை

1986 ஆம் ஆண்டு வெளியான ஹரிஹரனின் பஞ்சாக்னி என்ற திரைப்படம் லெட்சுமியின் மலையாளத் திரைப்படத்துறையில் முதல் அறிமுகப்படமாகும். இதில் இவர் சுதந்திரப்போராட்ட வீரராக நடித்துள்ளார். அதற்க்கு முன்னதாக 1970 ஆம் ஆண்டில், சிறந்த திரைப்படத்திற்கான தேசிய விருதை வென்ற கன்னடத் திரைப்படமான குலிசுரா, லட்சுமியின் முதல் படமாகும். தொடர்ந்து ஆனந்த பத்ரம், களியூஞ்சல், பொந்தன் மட, பட்டாபிஷேகம், விஸ்மயா தும்பது, பிறவி, தூவல் கொட்டாரம், வஸ்துஹாரா, விஸ்மயம் மற்றும் மல்லு சிங் போன்ற மலையாளப் படங்களில் நடித்தார். அவர் கன்னடத் திரைப்படமான சன்ஸ்காரா, மணிரத்னத்தின் தமிழ் திரைப்படமான கன்னத்தில் முத்தமிட்டால் மற்றும் சந்தோஷ் சிவனின் மழைக்கு முன் என்ற இந்தித் திரைப்படத்திலும் பாட்டி கதாபாத்திரங்களில் நடித்துள்ளார்.  
1928 ஆம் ஆண்டு கோழிக்கோடு சாலப்புரத்தில் முல்லசேரி கோவிந்தமேனனுக்கும் செமலத் தேவகியம்மாவுக்கும் மகளாகப் பிறந்தவர் லட்சுமி கிருஷ்ண மூர்த்தி. நாடகம், கதகளி மற்றும் நடனம் போன்ற கலைப் பாரம்பரியம் கொண்ட குடும்பத்தில் பிறந்த லட்சுமி, சென்னை மாநிலக் கல்லூரியில் பட்டம் பெற்றுள்ளார். 1950 ஆம் ஆண்டு கோழிக்கோடு ஆகாஷ்வானியில் நாடகக்கலைஞர் மற்றும் அறிவிப்பாளராக சேர்ந்து, அனைத்திந்திய வானொலியில் அதிகாரியாக பணியாற்றி வந்த கிருஷ்ணமூர்த்தியை மணந்துள்ளார், திருமணத்திற்கு பிறகு,சில காலம் டெல்லி அனைத்திந்திய வானொலி நிலையத்தில் செய்தி தொகுப்பாளராகவும், முதல் மலையாள செய்தி வாசிப்பாளராகவும் பணிபுரிந்துள்ளார். பின்னர், சில காலம் சென்னையிலும் அமெரிக்காவிலும் ஆசிரியராகப் பணியாற்றியுள்ளார்..  
இவரது தொண்ணூற்றோராவது வயதில், 10 நவம்பர் 2018 அன்று வயது காரணமாக மரணமடைந்துள்ளார்.
# லெட்சுமி கிருஷ்ணமூர்த்தி

## திரைப்படவியல்

- பஞ்சாக்னி (1986) - மலையாளத்தில் அறிமுகமான படம்
- தனியாவர்த்தனம் (1987)
- பிறவி (1989)
- அக்ஷரம் (1990) - குறும்படம்
- வஸ்துஹாரா (1991)
- பொந்தன்மட (1994)
- சாகரம் சாக்ஷி (1994)
- விஷ்ணு (1994)
- சாக்ஷ்யம் (1995)
- ஈ புழையும் கடன்னு (1996)
- உத்யானபாலகன் (1996)
- தூவல்கொட்டாரம் (1996)
- கலியூஞ்சல் (1997)
- விஸ்மயம் (1998)
- இளமுற தம்புரான் (1998)
- ஆரம் ஜாலகம் (2001)
- காக்கே காக்கே கூடாதே (2002)
- கன்னத்தில் முத்தமிட்டல் (2002) - (தமிழ்)
- சித்திரகூடம் (2003)
- கதவசேஷன் (2004)
- விஸ்மயத்தும்பது (2004)
- மாணிக்யன் (2005)
- அனந்தபத்ரம் (2005)
- மழைக்கு முன் (2007) - (ஆங்கிலம்)
- மழைக்கு முன் (2008) - (மலையாளம்)
- அந்திபொன்வெட்டம் (2008)
- கேசு (2009)
- மல்லு சிங் (2012)
# லெட்சுமி கிருஷ்ணமூர்த்தி

## ஒலிச் சேர்க்கை

- பி.எஸ்.சரோஜாவுக்கு அம்மா (1952).
# லெட்சுமி கிருஷ்ணமூர்த்தி

## தொலைக்காட்சி தொடர்கள்

- நாலுகெட்டு
- மானசி
- ஆலிப்பழம்
- பெண்ணுரிமை
# நிப்பாணி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | பல்வந்த் தட்டோபா நாயக் | சுயேச்சை |
| 1962 | கோவிந்த் கிருஷ்ண மானவி | மகாராஷ்டிர ஏகிகரண சமிதி |
| 1967 | சுயேச்சை |  |
| 1972 | கே. ஆர். வித்தல்ராவ் | இந்திய தேசிய காங்கிரஸ் |
| 1978 | பலவந்த் கோபால் சவான் | சுயேச்சை |
| 1983 | பாலாசாகேப் தட்டாஜி சின்டே |  |
| 1985 | வீர்குமார் அப்பாசோ பாட்டீல் | இந்திய தேசிய காங்கிரஸ் |
| 1989 | சுபாஷ் ஸ்ரீதர் ஜோஷி | ஜனதா தளம் |
| 1994 |  |  |
| 1999 | காக்காசாகேப் பாண்டுரங்க பாட்டீல் | இந்திய தேசிய காங்கிரஸ் |
| 2004 |  |  |
| 2008 |  |  |
| 2013 | சசிகலா அண்ணாசாகேப் ஜொல்லே | பாரதிய ஜனதா கட்சி |
| 2018 |  |  |
| 2023 | } |  |
# பர்சா சாட்டர்ஜி

| <div> பர்சா சாட்டர்ஜி</div> |
| --- |
**பர்சா சாட்டர்ஜி,** இந்தியாவின் மேற்கு வங்காளத்தைச் இந்தித் திரைப்படத்துறையின் திரைப்படங்கள் மற்றும் தொலைக்காட்சி தொடர்களில் பணியாற்றி வரும் நடிகையாவார். *இஷ்க் கா ரங் சஃபேத்*, *ஆப் கே ஆ ஜானே சே*, *கஹானி கர் கர் கி* ஆகிய தொலைக்காட்சி தொடர்களில் முக்கிய கதாபாத்திரங்களில் நடித்துள்ளார், மேலும் பாரிஸ்டர் பாபு என்ற திரைப்படத்திலும் நடித்துள்ளார்.  
கொல்கத்தாவில் பிறந்ததுள்ள பர்சா, தற்போது மும்பை நகரத்தில் வசித்து வருகிறார். பொழுதுபோக்கு சமையல்காரராகவும் இருக்கும் இவரின் மிகப் பெரிய பொழுதுபோக்கு உணவுகளை சமைப்பதும், உண்ணுவதுமேயாகும். மும்பையின் அனைத்து வகையான சமையல் வகைகளையும் விரும்பும் இவர், அதற்காகவே ஒரு வலையொளி சேனல் வைத்துள்ளார்.
# பர்சா சாட்டர்ஜி

## நடித்துள்ள தொடர் மற்றும் படங்களின் பட்டியல்

- ரச்னாவாக இஷ்க் கா ரங் சஃபேத்
- மாயா சீனிவாசனாக ஆப் கே ஆ ஜேன் சே
- ஷிவாங்கி இஷான் கவுலாக கஹானி கர் கர் கி
- ஜெயா சர்மாவாக உதான்
- பாரிஸ்டர் பாபு தேவோலினா ஜாதவ்வாக
- நீலி சத்ரி வாலே
- சித்தியா கர்
- என்ன மக்கள்
- வசந்த
# பி. கே. திரேசியா

**பி.கே.திரேசியா** (12 மார்ச் 1924 - 18 நவம்பர் 1981) இந்தியாவின் கேரளாவைச் சேர்ந்த பெண் கட்டடப் பொறியாளராவார். ஆசியாவிலேயே ஒரு மாநிலத்தின் தலைமைப் பொறியியலராகப் பொறுப்பேற்ற முதல் பெண் என்ற பெருமையையும் உடையவராவார்..
# பி. கே. திரேசியா

## ஆரம்ப வாழ்க்கை மற்றும் கல்வி

1924 ஆம் ஆண்டு மார்ச் 12 ஆம் தேதி கேரளாவில் திருச்சூர் மாவட்டத்தில் உள்ள எடத்திருத்தியில் பக்தியுள்ள சிரிய கத்தோலிக்க குடும்பத்தில் காக்கப்பன், குஞ்சாலிச்சி என்ற பெற்றோருக்கு ஆறு குழந்தைகளில் இரண்டாவது குழந்தையாக பிறந்தவர் திரேசியா. காட்டூரில் உள்ள செயின்ட் மேரிஸ் உயர்நிலைப் பள்ளியில் பள்ளிக்கல்வியை முடித்துள்ளார். தொடர்ந்து, தனது மகள் பொறியியல் பட்டப்படிப்பைப் படிக்க வேண்டும் என்ற இவரது தந்தையின் கனவை நிறைவேறும் பொருட்டு கிண்டியில் உள்ள பொறியியல் கல்லூரியில் (CEG), சக பெண் பொறியாளர்களான அய்யாலசோமயாஜுலா லலிதா மற்றும் லீலாம்மா கோஷி ஆகியோருடன் குடிசார் பொறியியல் படித்துள்ளார். இரண்டாம் உலகப் போரின் காரணமாக அவரது பட்டப்படிப்பு மூன்றரை ஆண்டுகளாக சுருக்கப்பட்டதைத் தொடர்ந்து, 1944 ஆம் ஆண்டில் இம்மூவரும், இந்தியாவின் முதல் மூன்று பெண் பொறியாளர்களாக பட்டம் பெற்றனர், 1956 ஆம் ஆண்டில் நிர்வாக பொறியாளரான திரேசியா, அதன்பொருட்டு எர்ணாகுளத்திற்கு குடிபெயர்ந்து அங்கே ஒன்பது ஆண்டுகள் பணியாற்றியுள்ளார். பின்னர் 1966 ஆம் ஆண்டில், கோழிக்கோடு சாலைகள் மற்றும் கட்டிடங்களின் கண்காணிப்பு பொறியாளராக பதவி உயர்வு பெற்றுள்ளார். 1971 ஆம் ஆண்டில், கேரள மாநிலத்தின் தலைமைப் பொறியாளராகப் பதவி உயர்வு பெற்றுள்ளார். இதன்மூலம் நாட்டின் முதல் பெண் தலைமைப் பொறியாளர் என்ற பெருமையைப் பெற்றுள்ளார்,ர்.  
எட்டு ஆண்டுகள் தலைமைப் பொறியாளராக இருந்து திறம்பட மேலாண்மை செய்து வந்த திரேசியா, மொத்தமாக முப்பத்துநான்கு ஆண்டுகள் கேரள பொதுப்பணித்துறையில் பணியாற்றிய பிறகு, 1979 ஆம் ஆண்டில் ஓய்வுபெற்றுள்ளார். ஓய்வுக்கு பின்னர் தாஜ் இன்ஜினியர்ஸ் நிறுவனத்தின் நிறுவன ஆலோசகராக பணிபுரிந்துள்ளார்.
# மலேசிய மகளிர், குடும்பம் மற்றும் சமூக மேம்பாட்டு அமைச்சு

**மலேசிய மகளிர், குடும்பம் மற்றும் சமூக மேம்பாட்டு அமைச்சு** (மலாய்: *Kementerian Pembangunan Wanita, Keluarga dan Masyarakat Malaysia*; ஆங்கிலம்: *Ministry of Women, Family and Community Development Malaysia*) என்பது மலேசியாவின் மகளிர் சமூக நலன்கள்; குழந்தைகள் சமூக நலன்கள்; முதியோர் நலன்கள் ஆகியவற்றை முதன்மையாகக் கொண்டு இயங்கும் மலேசிய அரசாங்கத்தின் அமைச்சு ஆகும்.  
பாலினச் சமனிலை, குடும்ப மேம்பாடு மற்றும் அக்கறையுள்ள சமுதாயம் ஆகிய இலக்குகளை அடையும் நோக்கத்தில் இந்த அமைச்சு செயல்படுகின்றது. ஐக்கிய நாடுகளின் பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை (*United Nations' Convention on the Elimination of All Forms of Discrimination Against Women*); மற்றும் பெய்ஜிங் பிரகடனம் (*Beijing Declaration*) ஆகியவற்றுக்கும் இந்த அமைச்சு முன்னுரிமை வழங்குகிறது.
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## பொறுப்பு துறைகள்

- சமூக நலன் (*Social Welfare*)
- குழந்தைகள் (*Children*)
- பெண்கள் (*Women*)
- குடும்பம் (*Family*)
- சமூகம் (*Community*)
- வயது முதிர்ந்தோர் (*Older People*)
- ஆதரவற்றவர்கள் (*Destitute*)
- வீடு இல்லாதவர்கள் (*Homeless*)
- பேரிடரால் பாதிக்கப்பட்டவர்கள் (*Disaster Victims*)
- ஊறு குறைந்தவர்கள் (*Disabled*)
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## பின்னணி

பெண்களுக்கான நான்காவது உலக மாநாடு (*Fourth World Conference on Women*) 1995-ஆம் ஆண்டில் பெய்ஜிங், சீனாவில் (*People's Republic of China*) ஏற்பாடு செய்யப்பட்டது. அந்த மாநாட்டிற்கு ஐக்கிய நாடுகள் அவை ஏற்பாடு செய்தது.  
உலகளாவிய நிலையில் பெண்களின் தகுதியை, உலக நாடுகளில் அமைச்சரவை அளவில் உயர்த்த வேண்டும் (*Status of Women as a Cabinet Level Body*) என்பது ஐக்கிய நாடுகள் அவையின் விருப்பமாகும். அந்த வகையில் மலேசியாவிலும் ஓர் அமைச்சு உருவாக்கப்பட்டது. அப்போது அந்த அமைச்சு மலேசியப் பிரதமரின் அமைச்சகத்தில் ஒரு துறையாக இருந்தது.
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## பின்னணி

### மகளிர் விவகார அமைச்சு

பெண்கள், குடும்பம் மற்றும் சமூக மேம்பாட்டு அமைச்சு (*Ministry of Women, Family and Community Development*) (**KPWKM**); 17 சனவரி 2001-இல் மகளிர் விவகார அமைச்சு (*Ministry of Women's Affairs*) எனும் பெயரில் அதிகாரப்பூர்வமாக நிறுவப்பட்டது. சரிசாத் அப்துல் சலீல் (*Shahrizat Abdul Jalil*) என்பவர் அமைச்சராகப் பதவி ஏற்றார். பெண்களின் வளர்ச்சியில் மட்டுமே அந்த அமைச்சு கவனம் செலுத்தியது.  
15 பிப்ரவரி 2001 அன்று அமைச்சின் நோக்கம் விரிவுபடுத்தப்பட்டது. குடும்ப மேம்பாட்டுத் துறை எனும் புதிய துறை சேர்க்கப்பட்டது; மேலும் அமைச்சகத்தின் பெயர் மகளிர் மற்றும் குடும்ப மேம்பாட்டு அமைச்சு (*Ministry of Women and Family Development*) என்றும் மாற்றப்பட்டது.
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## பின்னணி

### வான் அசிசா வான் இசுமாயில்

2004-ஆம் ஆண்டில், மகளிர் மற்றும் குடும்ப மேம்பாட்டு அமைச்சு மேலும் விரிவுபடுத்தப்பட்டது. சமூக நலன் எனும் புதிய திணைக்களம் சேர்க்கப்பட்டது. இந்த அமைச்சின் தற்போதைய பெயரான **மலேசிய மகளிர், குடும்பம் மற்றும் சமூக மேம்பாட்டு அமைச்சு** (*Ministry of Women, Family and Community Development Malaysia*) எனும் பெயர் 27 மார்ச் 2004-இல் வைக்கப்பட்டது.  
2018-ஆம் ஆண்டில் 14-வது பொதுத் தேர்தலைத் தொடர்ந்து, மலேசிய துணைப் பிரதமர் டத்தோ ஸ்ரீ வான் அசிசா வான் இஸ்மாயில் (*Wan Azizah Wan Ismail*) (பாக்காத்தான் ராக்யாட்), மே 21, 2018-இல் மகளிர், குடும்பம் மற்றும் சமூக மேம்பாட்டு அமைச்சராக (*Minister of Women, Family and Community Development*) நியமிக்கப்பட்டார்.
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## திணைக்களங்கள்

- **சமூக நலத்துறை** (**1946**)
- (*Social Welfare Department*) (**SWD**)
- (*Jabatan Kebajikan Masyarakat*)  
- **தேசிய மக்கள் தொகை மற்றும் குடும்ப மேம்பாட்டு வாரியம்** (**1966**)
- (*National Population and Family Development Board*) (**NPFDB**)
- (*Lembaga Penduduk dan Pembangunan Keluarga Negara*)  
- **மகளிர் மேம்பாட்டுத் துறை** (**1975**)
- (*Department for Women's Development*) (**DWD**)
- (*Jabatan Pembangunan Wanita*)  
- **மலேசிய சமூக கழகம்** (**2001**)
- (*Social Institute of Malaysia*)
- (*Institut Sosial Malaysia*)  
- **ஆலோசகர்கள் குழு** (**2004**)
- (*Counsellors Board*)
- (*Lembaga Kaunselor*)
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## அமைப்பு

- **அமைச்சர்**
- **துணை அமைச்சர்**
- **இரண்டாவது துணை அமைச்சர்**
- **பொது செயலாளர்**
- பொதுச்செயலாளரின் அதிகாரத்தின் கீழ்
- தேசிய முக்கிய முடிவு பகுதி பிரிவு (*National Key Result Area Unit*)
- நிறுமத் தொடர்பு பிரிவு (*Corporate Communication Unit*)
- சட்டப் பிரிவு (*Legal Division*)
- ஆலோசகர்கள் வாரியச் செயலகம் (*Board of Counsellors Secretariat*)
- உள் தணிக்கை பிரிவு (*Internal Audit Division*)
- ஒழுங்கமைவு பிரிவு (*Integrity Division*)
- **துணைப் பொதுச் செயலாளர்** (**செயல்பாடுகள்**)
- தகவல் மேலாண்மை பிரிவு (*Information Management Division*)
- அபிவிருத்தி பிரிவு (*Development Division*)
- மேலாண்மை சேவைகள் பிரிவு (*Management Services Division*)
- கணக்கு பிரிவு (*Account Division*)
- மனித வள மேலாண்மை பிரிவு (*Human Resource Management Division*)
- கணக்கு பிரிவு (*Account Division*)
- **துணைப் பொதுச் செயலாளர்** (**உத்திசார்**)
- கொள்கை மற்றும் உத்திசார் திட்டமிடல் பிரிவு (*Policy and Strategic Planning Division*)
- பன்னாட்டு உறவுகள் பிரிவு (*International Relations Division*)
- உத்திசார் ஒத்துழைப்பு பிரிவு (*Strategic Collaboration Division*)
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## கூட்டரசு துறைகள்

- **சமூக நலத்துறை**
- (*Department of Social Welfare*)
- (*Jabatan Kebajikan Masyarakat*) (**JKM**)
- Jabatan Kebajikan Masyarakat  
- **மகளிர் மேம்பாட்டுத் துறை**
- (*Department of Women’s Development*)
- (*Jabatan Pembangunan Wanita*) (**JPW**)
- Jabatan Pembangunan Wanita
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## கூட்டரசு நிறுவனங்கள்

- **தேசிய மக்கள் தொகை மற்றும் குடும்ப மேம்பாட்டு வாரியம்**
- (*National Population and Family Development Board*)
- (*Lembaga Penduduk dan Pembangunan Keluarga Malaysia*) (**LPPKN**)
- Lembaga Penduduk dan Pembangunan Keluarga Malaysia  
- **மகளிர் அணிசேரா அதிகாரமளிப்பு இயக்க நிறுவனம்**
- (*Non-Aligned Movement Institute for the Empowerment of Women*) (**NIEW**)
- (*Institut Pengupayaan Wanita bagi Anggota Negara-negara Berkecuali*)
- Non-Aligned Movement Institute for the Empowerment of Women  
- **மலேசிய சமூக நிறுவனம்**
- (*Social Institute of Malaysia*)
- (*Institut Sosial Malaysia*) (**ISM**)
- Institut Sosial Malaysia  
- **மலேசிய தேசிய நல அறக்கட்டளை**
- (*National Welfare Foundation of Malaysia*)
- (*Yayasan Kebajikan Negara Malaysia*) (**YKNM**)
- Yayasan Kebajikan Negara Malaysia  
- **ஆலோசகர்கள் வாரியம்**
- (*Counsellors Board*)
- (*Lembaga Kaunselor Malaysia*) (**LKM**)
- Lembaga Kaunselor Malaysia
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## அமைச்சு சார்ந்த சட்டங்கள்

மலேசியாவின் மகளிர் சமூக நலன்கள்; குழந்தைகள் சமூக நலன்கள்; முதியோர் நலன்கள் ஆகியவை தொடர்பான சேவைகள்; நிறுவனங்கள்; துறைகள் சார்ந்த சட்டங்களை நிர்வகிக்கும் பொறுப்பு, இந்த அமைச்சிடம் உள்ளது.  
| **தத்தெடுப்பு சட்டம் 1954**</br>Adoption Act 1954 [Act 257] | அமைச்சுடன் தொடர்புடையது; ஆனால் பிற அமைச்சுகள் அல்லது நிறுவனங்களால் செயல்படுத்தப் படுகிறது. |  |
| --- | --- | --- |
| **பராமரிப்பு மையங்கள் சட்டம் 1993**</br>Care Centres Act 1993 [Act 503] | சமூக நலத்துறை கண்காணிப்பின் கீழ் |  |
| **குழந்தைகள் சட்டம் 2001**</br>Child Act 2001 [Act 611] | சமூக நலத்துறை கண்காணிப்பின் கீழ் |  |
| **குழந்தை பராமரிப்பு மையங்கள் சட்டம் 1984**</br>Child Care Centre Act 1984 [Act 308] | சமூக நலத்துறை கண்காணிப்பின் கீழ் |  |
| **ஆலோசகர் சட்டம் 1998**</br>Counsellors Act 1998 [Act 580] | ஆலோசகர்கள் வாரிய கண்காணிப்பின் கீழ் |  |
| **ஆதரவற்றோர் சட்டம் 1977**</br>Destitute Persons Act 1977 [Act 183] | சமூக நலத்துறை கண்காணிப்பின் கீழ் |  |
| **குடும்ப வன்முறைச் சட்டம் 1994**</br>Domestic Violence Act 1994 [Act 521] | சமூக நலத்துறை கண்காணிப்பின் கீழ் |  |
| **சட்ட சீர்திருத்தம் (திருமணம் மற்றும் விவாகரத்து) சட்டம் 1976**</br>Law Reform (Marriage and Divorce) Act 1976 [Act 164] | பிற அமைச்சுகள் அல்லது நிறுவனங்களால் செயல்படுத்தப் படுகிறது. |  |
| **பராமரிப்பு ஆணைகள் (அமலாக்கத்திற்கான வசதிகள்) சட்டம் 1949**</br>Maintenance Orders (Facilities for Enforcement) Act 1949 [Act 34] | பிற அமைச்சுகள் அல்லது நிறுவனங்களால் செயல்படுத்தப் படுகிறது. |  |
| **திருமணமான பெண்கள் சட்டம் 1957**</br>Married Women Act 1957 [Act 450] | பிற அமைச்சுகள் அல்லது நிறுவனங்களால் செயல்படுத்தப் படுகிறது. |  |
| **திருமணமான பெண்கள் மற்றும் குழந்தைகள் (பராமரிப்பு) சட்டம் 1950**</br>Married Women and Children (Maintenance) Act 1950 [Act 263] | பிற அமைச்சுகள் அல்லது நிறுவனங்களால் செயல்படுத்தப் படுகிறது. |  |
| **திருமணமான பெண்கள் மற்றும் குழந்தைகள் (பராமரிப்பு அமலாக்கம்) சட்டம்**</br>1968 Married Women and Children (Enforcement of Maintenance) Act 1968 [Act 794] - Revised 2017 | பிற அமைச்சுகள் அல்லது நிறுவனங்களால் செயல்படுத்தப் படுகிறது. |  |
| **மக்கள் தொகை மற்றும் குடும்ப மேம்பாட்டுச் சட்டம் 1966**</br>Population and Family Development Act 1966 [Act 352] | தேசிய மக்கள் தொகை மற்றும் குடும்ப மேம்பாட்டு வாரிய கண்காணிப்பின் கீழ் |  |
| **தத்தெடுப்புச் சட்டம் 1952**</br>Registration of Adoptions Act 1952 [Act 253] | பிற அமைச்சுகள் அல்லது நிறுவனங்களால் செயல்படுத்தப் படுகிறது. | } |
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## முயற்சிகள்

### உத்திகள்

- பாலினம், குடும்பம் மற்றும் சமூகங்கள் தொடர்பான கொள்கைகள் மற்றும் திட்டங்களை உருவாக்குதல்; செயல்படுத்துதல்;  
- அரசு நிறுவனங்கள், தனியார் துறை மற்றும் தன்னார்வ தொண்டு நிறுவனங்களுடன் இணைந்து பணியாற்றுவதன் மூலம் மக்களிடையே நேர்மறையான குடும்ப விழுமியங்களை ஏற்படுத்துதல்;  
- தற்போதுள்ள சட்டங்கள் மற்றும் ஒழுங்குமுறைகளை மறுபரிசீலனை செய்தல்; மற்றும் பெண்கள், குடும்பம் மற்றும் சமூகத்தின் வாழ்வாதாரம் மற்றும் மேம்பாட்டிற்கு சிறந்த பாதுகாப்பை வழங்கக்கூடிய புதிய சட்டங்களைப் பரிந்துரைத்தல்;  
- பாலினம், மக்கள் தொகை, குடும்பம் மற்றும் சமூக மேம்பாடு பற்றிய ஆய்வு; மற்றும் மேம்பாடுகளை மேற்கொள்வது; திட்டங்களைத் திட்டமிடுதல் மற்றும் செயல்படுத்துவதில் புதுமையான அணுகுமுறைகளை அறிமுகப்படுத்துதல்;  
- இலக்குத் திட்டங்களைத் திட்டமிடுதல், கண்காணித்தல் மற்றும் மதிப்பீடு செய்தல்; ஒருங்கிணைந்த சமூக தரவுத் தளத்தை உருவாக்கி வலுப்படுத்துதல்;  
- திறன் மற்றும் அறிவின் அளவை அதிகரிப்பது; இலக்குக் குழுக்களுக்கு அதிகாரம் அளிப்பது; அவர்களின் பங்கேற்பதைச் செயல்படுத்துதல்;  
- இலக்கு குழுக்களுக்கான வாய்ப்புகளை அதிகரித்தல்; பன்முகப்படுத்தல்;  
- தகவல், அனுபவம் மற்றும் நிபுணத்துவம் ஆகியவற்றைப் பகிர்வதற்கு வசதியாக தேசிய மற்றும் பன்னாட்டு அளவில் தொடர்புகளை வலுப்படுத்துதல்;  
- கொள்கைகள் மற்றும் திட்டங்களை செயல்படுத்துவதை மேம்படுத்துவதற்கு பயனுள்ள கண்காணிப்பு மற்றும் மதிப்பீட்டு பொறிமுறையை நிறுவுதல்;  
- பெண்கள், குடும்பங்கள் மற்றும் சமூகத்திற்கான தகவல் மற்றும் தகவல் தொடர்பு தொழில்நுட்பத்தை அதிகரித்தல்;  
- பெண்கள், குடும்பம் மற்றும் சமூகத்தின் நலனுக்காக பல்வேறு துறைகள் மற்றும் அமைப்புகளால் வழங்கப்படும் வசதிகள் மற்றும் சேவைகள் பற்றிய தகவல்களைப் பரப்புதல்.
# மலேசிய மகளிர், குடும்பம் மற்றும் சமூக மேம்பாட்டு அமைச்சு

## கொள்கைகள்

- **தேசிய சமூகக் கொள்கை**
- (*National Social Policy*)
- (*Dasar Sosial Negara*)  
- **பெண்கள் மீதான தேசியக் கொள்கை**
- (*National Policy On Women*)
- (*Dasar Kebangsaan Mengenai Wanita*)  
- **தேசிய சமூக நலக் கொள்கை**
- (*National Social Welfare Policy*)
- (*Dasar Kebajikan Masyarakat Negara*)  
- **முதியோருக்கான தேசியக் கொள்கை**
- (*National Policy for the Elderly*)
- (*Dasar Kebangsaan untuk Warga Emas*)
# மேக்னா வெங்கட்

**மேக்னா வெங்கட்**, இந்தியாவின் ஹைதராபாத்தை சேர்ந்த, இந்திய பாரம்பரிய நடனங்களில் ஒன்றான பரத நாட்டிய நடனக் கலைஞரும் நடன அமைப்பாளரும் நடன ஆசிரியையுமாவார். தற்போது பெங்களுருவில் *நிருத்ய நாதம்* என்ற நடனப் பள்ளியை நடத்தி வருகிறார். பத்மஸ்ரீ விருது பெற்ற மறைந்த ஸ்ரீ அடையார் கே லக்ஷ்மணிடம் சிஷ்யையாக இருந்து சென்னையில் பதினோரு ஆண்டுகள் நடன பயிற்சி பெற்றுள்ளார். மேலும் இந்தியாவின் பல இடங்களில் மேக்னா நடன நிகழ்ச்சிகளை நடத்தியுள்ளார். அவர் நட நீரஜனத்தின் வழக்கமான நடன கலைஞராவர். சாய் ஆர்ட்ஸ் இன்டர்நேஷனல் நடத்திய உலக நடன தின கொண்டாட்டங்களில் பங்கேற்று, பரதநாட்டியம் ஆடியுள்ளது குறிப்பிடத்தக்கது. இந்திய அரசின் கலாச்சார அமைச்சகத்தின் குழுமப்பட்ட நடனக் கலைஞரும், அரசு தொலைக்காட்சியான தூர்தர்ஷனின் தரப்படுத்தப்பட்ட கலைஞருமாவார். இந்திய பல்கலைக்கழக மானியக் குழுவினால் பாடத்திட்டங்களை தயாரிக்க உதவும் பேராசிரியர் குழுவின் பட்டியளிப்பட்டுள்ள நடன விரிவுரையாராகவும் உள்ளார்
# மேக்னா வெங்கட்

## சுயசரிதை

மேக்னா ஹைதராபாத்தைச் சேர்ந்தவராவார், ஆனால் அவரது தந்தையின் வேலை மாற்றம் காரணமாக, அவரது குடும்பம் இருபது ஆண்டுகளாக தமிழகத்தின் ராணிப்பேட்டையில் வசித்து வந்துள்ளனர். பதினோராவது வயதிலேயே இவரது நடன வாழ்க்கை தொடங்கியுள்ளது. பெங்களூரு பல்கலைக்கழகத்தில் நடனத்தில் முதுகலைப் பட்டம் பெற்றுள்ள இவர், தற்போது, முனைவர் பட்ட ஆராய்ச்சியையும் செய்து வருகிறார்.
ஆரம்பத்தில் சில வருடங்கள் பெருநிறுவனமொன்றில் பணிபுரிந்து வந்த இவர், பின்னர் அதை துறந்துவிட்டு, முழு நேரமாக நடனத் துறைக்கு வந்துள்ளார். "தி தியரி ஆஃப் கிளாசிக்கல் டான்ஸ் (ஜூனியர் & சீனியர்)" என்ற புத்தகத்தை எழுதியுள்ளார். இப்புத்தகம் கர்நாடக மாநில தேர்வு வாரியத்தினால் அரசு நாட்டியத் தேர்வு எழுதும் மாணவர்களுக்கு பாடபுத்தகமாக பரிந்துரைக்கப்படுகிறது.  
நார்வேயில் நடந்த 70வது இந்திய சுதந்திர தின கொண்டாடத்தில் இந்தியாவைப் பிரதிநிதித்துவப்படுத்தும் வகையில் நடனமாடியதை தனது பெருமையாக நினைக்கும் இவர், பல்வேறு நாடுகளுக்கு சென்று பாரத நாட்டியமாடி வந்துள்ளார். மேலும் அரசு கலைவிழாக்கள், இந்து மத விழாக்களிலும் நடனமாடி வருகிறார்.
# மேக்னா வெங்கட்

## விருதுகள்

- "நிருத்ய சிரோமணி" (கொலகட்டா)
- "நாட்டிய செம்மல்" (டிரினிட்டி கலை விழா, சென்னை),
- "நிருத்ய கௌமுதி" (எலுரு)
- "மயூர ரத்னா" (பெங்களூரு)
- "நாட்ய பாரதி" (விசாகப்பட்டினம்)
- "நிருத்ய பிரியே" (விஜயவாடா) போன்ற பல விருதுகளை இவரது நாட்டிய திறமையின் காரணமாக பெற்றுள்ளார் மேக்னா.
# பிளஸ்ஸி குரியன்

**பிளெஸ்ஸி குரியன்,** இந்தியாவின் கேரளாவின் கோட்டயத்தைச் சேர்ந்த திரைப்பட நடிகர்|நடிகையும்]], தொலைக்காட்சி நடிகையும், நிகழ்ச்சி தொகுப்பாளரும் விளம்பர நடிகையுமாவார். டெல்லியில் பிறந்துள்ள இவர், பெரும்பாலும் மலையாளத் திரைப்படம் மற்றும் தொலைக்காட்சித் தொடர்களிலே நடித்து வருகிறார். கைரளி வீ தொலைக்காட்சியில் வெளியான எக்ஸ் ஃபேக்டரில் தோன்றியதற்காக மிகவும் கவனிக்கப்பட இவர், கப்பா டிவியின் நிகழ்ச்சி தொகுப்பாளராகவும் இருந்துள்ளார். ஏசியாநெட்டில் டேஸ்ட் டைம் குக்கரி என்ற சமையல் நிகழ்ச்சி மூலம் பல்வேறு பார்வையாளர்களின் கவனத்தைப் பெற்றுள்ளார்.
# பிளஸ்ஸி குரியன்

## திரைப்படவியல்

| 2013 | ஒரு துண்டு பாடம் | கிளாரா | குறும்படம் |
| --- | --- | --- | --- |
| 2014 | படம் | அஸ்வதி | குறும்படம் |
| 2015 | வானவில் 4 | கௌரி மற்றும் ரிது | குறும்படம் |
| 2015 | ரஸ்புடின் | பேருந்து பயணி |  |
| 2015 | ஆடு | கால்நடை மருத்துவர் |  |
| 2016 | பாப்கார்ன் | ஜெயபாரதி |  |
| 2019 | ஒரு யமந்தன் பிரேமகதா | கல்லூரி மாணவர் |  |
| 2019 | உயரே | ஏர் ஹோஸ்டஸ் |  |
# பிளஸ்ஸி குரியன்

## தொலைக்காட்சி தொடர்

| 2017-2018 | பர்யா (தொலைக்காட்சி தொடர்) | ராக்கி | ஏசியாநெட் |
| --- | --- | --- | --- |
| 2017 | நோக்கேததூராத் | மீரா | மழவில் மனோரமா |
| 2018-2020 | பாக்யஜாதகம் (தொலைக்காட்சி தொடர்) | ரேஷ்மா | மழவில் மனோரமா |
| 2019–2022 | செம்பராதி (தொலைக்காட்சி தொடர்) | நந்தனா அரவிந்த் | ஜீ கேரளாம் |
| 2021–2022 | தூவல்ஸ்பர்ஷம் (தொலைக்காட்சி தொடர்) | அன்னமேரி | ஏசியாநெட் |
| 2022–தற்போது | என்னும் சம்மதம் | ரஜனி | மழவில் மனோரமா |
| 2023 | மிழி ரண்டிலும் | கவிதா | ஜீ கேரளா |
# பிளஸ்ஸி குரியன்

## தொலைக்காட்சி நிகழ்ச்சிகளில் தொகுப்பாளராக

- ஒருருச்சிமேளம் சீசன் 1 (ஏசியாநெட்)
- எக்ஸ் காரணி (கைரளி டிவி)
- நல்ல வாழ்க்கை (ரோஸ்பவுல்)
- சுவை நேரம் (ஏசியாநெட்)
- கேரளாவின் சுவை ( அமிர்தா டிவி )
- உங்களைப் பார்க்க உணவு (கப்பா டிவி)
- சால்ட் அண்ட் பெப்பர் ( கௌமுதி டிவி ) - பிரபல தொகுப்பாளர்
# பிளஸ்ஸி குரியன்

## தொலைக்காட்சி நிகழ்ச்சிகளில் பங்கேற்பாளராக

- ஸ்டார்ட் மியூசிக் சீசன் 3 (ஏசியாநெட்)
- விஸ்மயாராவு (ஜீ கேரளா)
# கீதாஞ்சலி குல்கர்னி

**கீதாஞ்சலி குல்கர்னி**, இந்தியாவின் மகாராட்டிரத்தின் மும்பையைச்<nowiki/>சேர்ந்த திரைப்பட நடிகையும், நாடக நடிகையும், சமூக ஆர்வலருமாவார். இவர் பெரும்பாலும் மராத்தித் திரைப்படங்களிலும் இந்தித் திரைப்படங்களிலும் நடித்துள்ளார், இவரது அபார நடிப்பிற்க்காக மூன்று முறை பிலிம்பேர் விருதுகளையும் பெற்றுள்ளார். மேலும் இவர் கர்நாடகாவைச் சேர்ந்த திரைப்பட நடிகரான அதுல் குல்கர்ணியின் மனவியுமாவார்.
# கீதாஞ்சலி குல்கர்னி

## பாராட்டுகள்

| 2021 | 2021 பிலிம்பேர் OTT விருதுகள் | சிறந்த நடிகை (காமெடி தொடர்) | வெற்றி |  |
| --- | --- | --- | --- | --- |
| 2022 | பிலிம்பேர் மராத்தி விருதுகள் | சிறந்த துணை நடிகை | வெற்றி |  |
| 2022 | 2022 பிலிம்பேர் OTT விருதுகள் | சிறந்த நடிகை (காமெடி தொடர்) | வெற்றி | } |
# கீதாஞ்சலி குல்கர்னி

## திரைப்படவியல்

- 2004 - ஆகா பாய் அர்ரேச்சா!
- 2014 - ராகினி எம்எம்எஸ் 2
- 2014 - நீதிமன்றம்
- 2015 - பி சே பிஎம் தக்
- 2016 - ஹோட்டல் சால்வேஷன்
- 2018 - தேர்வு நாள் (டிவி தொடர்)
- 2019 - புகைப்படம்
- 2019 - ஆனந்தி கோபால்
- 2019 - பாம்பே ரோஸ்
- 2019 – தற்போது - குல்லாக் (டிவி தொடர்) சாந்தி மிஸ்ராவாக
- 2020 - வேகலி வாட்
- 2020 - தாஜ்மஹால் 1989 (தொலைக்காட்சித் தொடர்) சரிதா பெய்க்
- 2020 - ஆபரேஷன் எம்பிபிஎஸ் (டிவி தொடர்)
- 2021 - கர்கானிசஞ்சி வாரி
- 2021 - தற்போது - ஆர்யா (டிவி தொடர்) சுசீலா சேகர்
- 2022 - இடைநிறுத்தப்படவில்லை: நயா சஃபர் (தொகுப்புத் தொடர்)
- 2022 - தாழ்மையான அரசியல்வாதியான நோக்ராஜ், திருமதி தலாலாக
- 2022 - கோபால்ட் ப்ளூ சாரதா தீட்சித்
- 2022 - குறைந்தபட்சம்
- 2022 – ரங்பாஸ் தர் கி ராஜநீதி
# அல்லரி சுபாஷினி

**அல்லரி சுபாஷினி** (இயற்பெயர்:திருமலா சுபாஷினி) இந்தியாவின் ஆந்திரப் பிரதேசத்தை சேர்ந்த நடிகையாவார். தமிழ் மற்றும் தெலுங்குத் திரைப்படங்களில் துணை கதாபாத்திரங்களில் நடித்து வருகிறார்.
# அல்லரி சுபாஷினி

## தனிப்பட்ட வாழ்க்கை

ஆந்திர மாநிலத்தின் பீமாவரத்தைச் சேர்ந்த இவர்,பள்ளியில் படிக்கும் போதே தனது தந்தையை இழந்துள்ளார். அதனால் ஏழாம் வகுப்பு வரையே படித்துள்ளார். குடும்ப கஷ்டம் காரணமாக மிக இளம் வயதிலேயே திருமணமும் நடந்துள்ளது. சிறுவயதிலிருந்தே மேடை நாடகங்களில் நடித்து வந்துள்ள இவர், 2002 ஆம் ஆண்டிலிருந்து திரைப்படங்களில், அம்மா, அக்கா போன்ற வேடங்களில் நடித்துவருகிறார்.
# அல்லரி சுபாஷினி

## தொழில்

*சிந்தாமணி* என்ற மேடை நாடக நிகழ்ச்சி ஹைதராபாத்தில் நடைபெற்ற போது, இவரது நடிப்பைக் கண்ட நடிகர் **சலபதி ராவ்**, *அல்லரி* என்ற புதிய படத்தைத் தயாரித்து வரும் தனது மகன் *ரவிபாபுவை* அணுகுமாறு இவரிடம் அறிவுறுத்தினார். அதன்படி அந்தப் படத்தில் இவருக்கு அம்மா வேடத்தில் நடிக்கும் வாய்ப்பு கிடைத்தது. அப்படத்தில் இவரது நடிப்பு அவருக்கு நல்ல அங்கீகாரத்தைக் கொடுத்து, பல்வேறு திரைப்பட வாய்ப்புகளை தேடி கொடுத்தது. அதைத்தொடர்ந்து தனது இயற்பெயர் திருமலா என்பதை சுபாஷினி என்று மாற்றி பல்வேறு திரைப்படங்களில் நடித்து வருகிறார். கிருஷ்ண வம்சி இயக்கிய ஸ்ரீ ஆஞ்சநேயத்தில் குறிப்பிடத்தக்க வேடங்களில் நடித்துள்ளார். பாலகிருஷ்ணா, என்டிஆர், நாகார்ஜுனா, சிரஞ்சீவி, ரஜினிகாந்த் போன்ற பிரபல ஆந்திர, தமிழ்நட்சத்திரங்களுடன் நடித்துள்ளார்.  
புற்றுநோயால் பாதிக்கப்பட்டு சிகிச்சையில் இருந்து வரும் இவர், தற்காலிகமாக நடிப்பிற்கு இடைவெளி விட்டுள்ளார்,
# அல்லரி சுபாஷினி

## திரைப்படவியல்

- *அல்லரி* (2002)
- *சென்னகேசவ ரெட்டி* (2002)
- *ஈஸ்வர்* (2002)
- *ஸ்ரீ ஆஞ்சநேயம்* (2004)
- *காஞ்சனமாலா கேபிள் டிவி* (2005)
- *கிதகிதலு* (2006)
- *சத்யபாமா* (2007) உணவக மேலாளராக
- *நச்சாவுலே* (2008)
- *பெண்டு அப்பாராவ் ஆர்எம்பி* (2009)
- *அமராவதி* (2009)
- *பணம் பணம், அதிக பணம்* (2011)
- *ஆகாசமே ஹட்டு* (2011)
- *சுடிகாடு* (2012)
- *சூர்யா vs சூர்யா* (2015)
- *குண்டூர் டாக்கீஸ்* (2016)
- *பார்வதிபுரம்* (2016) ரங்கநாயகி
# விக்கிப்பீடியா:Statistics/weekly/19-Mar-2023
# சரிதா சிங்

**சரிதா சிங்** என்பவர் இந்திய அரசியல்வாதி ஆவார். இவர் ஆம் ஆத்மி கட்சியின் மாணவர் பிரிவான *சத்ர யுவ சங்கர்ஷ் சமிதியின்* தற்போதைய தலைவராக உள்ளார். சிங் தில்லியின் ஆறாவது சட்டமன்ற உறுப்பினராக இருந்தார். இவர் தில்லியின் ரோத்தாஸ் சட்டமன்றத் தொகுதி பிரதிநிதித்துவப்படுத்தினார். சிங் ஒரு சமூக சேவகர்.
# சரிதா சிங்

## தனிப்பட்ட வாழ்க்கை மற்றும் கல்வி

சரிதா சிங் அவதேஷ் குமார் சிங்கின் மகள் ஆவார். தில்லி பல்கலைக்கழகத்தில் சமூகவியலில் முதுகலை படிப்பினை முடித்த பிறகு, சரிதா சிங் சமூகப் பணிகளில் கவனம் செலுத்தினார். பிப்ரவரி 2015-ல் இவருக்கு 28 வயது. இவர் பிரதிநிதித்துவப்படுத்தும் ரோத்தாஸ் நகர் சட்டமன்றத் தொகுதியின் ஒரு பகுதியான ராம் நகரில் வசித்துவருகிறார். இவர் கிழக்கு உத்தரப்பிரதேசம் மற்றும் பீகாரை உள்ளடக்கிய பூர்வாஞ்சல் பகுதியைச் சேர்ந்த பூர்வாஞ்சலி ஆவார்.
# சரிதா சிங்

## அரசியல்

சரிதா சிங், ஆம் ஆத்மி கட்சியின் மாணவர் பிரிவான சத்ர யுவ சங்கர்ஷ் சமிதியின் தலைவர் ஆவார்.  
பிப்ரவரி 2015-ல் நடைபெற்ற தில்லி சட்டமன்ற தேர்தலில் வெற்றி பெற்று தில்லியின் ஆறாவது சட்டமன்றத்திற்குத் தேர்ந்தெடுக்கப்பட்ட ஆறு பெண் சட்டமன்ற உறுப்பினர்களில் சிங்கும் ஒருவராவார். இவர்கள் அனைவரும் ஆம் ஆத்மி கட்சியைச் சேர்ந்தவர்கள். மொத்தமுள்ள 70 தொகுதிகளில் ஆம் ஆத்மி 67 இடங்களில் வெற்றி பெற்றது. சிங் ரோத்தாஸ் நகர் சட்டமன்றத் தொகுதியில் 62,209 வாக்குகள் பெற்று வெற்றி பெற்றார். இவர் பாரதிய ஜனதா கட்சியின் அப்போதைய சட்டமன்ற உறுப்பினர் ஜிதேந்தர் மகாஜனை (ஜிதேந்தர் குமார்) 7,874 வாக்குகள் வித்தியாசத்தில் தோற்கடித்தார். 2013ஆம் ஆண்டு நடைபெற்ற தில்லி சட்டப் பேரவைத் தேர்தலில் ஆம் ஆத்மி கட்சியின் முகேஷ் ஹூடாவை 14,000 வாக்குகள் வித்தியாசத்தில் மகாஜன் தோற்கடித்தார். பூர்வாஞ்சலிலிருந்து குடியேறிய பெருமளவிலான மக்களைத் திருப்திப்படுத்த இவர் ஆம் ஆத்மி கட்சியால் களமிறக்கப்பட்டதாக *தி இந்து* குறிப்பிட்டது.
# சரிதா சிங்

## பதவிகள்

| 01 | 2015 | 2020 | தில்லி சட்டமன்ற உறுப்பினர் |
| --- | --- | --- | --- |
# சாந்தா வசிஷ்டர்

**சாந்தா வசிஷ்டர்** (*Shanta Vasisht*)(பிறப்பு 1926) என்பவர் இந்திய அரசியல்வாதி ஆவார். 1950கள் மற்றும் 1960களில் இவர் தில்லி மாநில அரசாங்கத்தில் அமைச்சராகவும் மாநிலங்களவை உறுப்பினராகவும் இருந்துள்ளார்.
# சாந்தா வசிஷ்டர்

## கல்வி

வசிஷ்டர் தில்லி பல்கலைக்கழகத்தில் சட்டம் பயின்றார். இவரது தந்தை, எல்.டி. வசிஷ்டர், பாதுகாப்பு அமைச்சகத்தின் தலைமை நிர்வாக அதிகாரியாக பணியாற்றினார். இவர் தனது மாணவ பருவத்தில் இந்தியத் தேசிய காங்கிரசின் தில்லி கிளையில் தீவிரமாக பணியாற்றினார். *கிங்ஸ்வே* அகதிகள் குழுவில் பணியாற்றினார்.
# சாந்தா வசிஷ்டர்

## தில்லி சட்டசபை

இந்தியா திரும்பியதும், வசிஷ்டர் 1952 தில்லி சட்டமன்றத் தேர்தலில் போட்டியிட்டார். கோட்லா பெரோஸ் ஷா தொகுதியில் காங்கிரசு கட்சி வேட்பாளராக வசிஷ்டர் நிறுத்தப்பட்டார். இவர் பாரதிய ஜனசங்கத்தின் வி.பி. ஜோஷியை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். மொத்த வாக்குகளில் வசிஷ்டர் 4,646 வாக்குகள் (தொகுதியில் 56.26% வாக்குகள்) பெற்றார். 1953ஆம் ஆண்டு தில்லியின் முதலமைச்சர் சவுத்ரி பிரம்ம பிரகாஷ் தில்லி மாநில அரசாங்கத்தில் கல்வித் துணை அமைச்சராக நியமிக்கப்பட்டார். இவரது தேர்வினை தில்லியில் உள்ள காங்கிரசு சட்டமன்றக் கட்சிக்குள் உள்ள சிறுபான்மை பிரிவினர் விமர்சித்தனர். இவர்கள் கட்சியின் சட்டமன்ற உறுப்பினர்களைக் கலந்தாலோசிக்காமல் முதலமைச்சர் துணை அமைச்சர்களைப் பரிந்துரைக்கக் கூடாது என்று கூறினர்.
# சாந்தா வசிஷ்டர்

## மக்களவை

வசிஷ்டர் 1960-ல் மாநிலங்களவை (இந்திய நாடாளுமன்றத்தின் மேல்சபை) உறுப்பினராகத் தேர்ந்தெடுக்கப்பட்டார். ஜவகர்லால் நேரு, லால் பகதூர் சாஸ்திரி மற்றும் இந்திரா காந்தியின் அரசாங்கங்களின் கீழ் இவரது பதவிக்காலம் 3 ஏப்ரல் 1960 முதல் 2 ஏப்ரல் 1966 வரை நீடித்தது.
# சாந்தா வசிஷ்டர்

## பிந்தைய காலம்

2008-ல் வசிஷ்டர் *நேரு டு ஈராக்* என்ற புத்தகத்தை வெளியிட்டார். இதில் இந்தியச் சுதந்திரப் போராட்டத்தில் தனது அனுபவங்களை விவரித்தார். 2013ஆம் ஆண்டு வரை, வசிஷ்டர் சர்வோதயா சிற்றூரில் வசித்து வந்தார்.
# பிரீத்தி தோமர்

**பிரீத்தி தோமர்** (*Preeti Tomar*)(பிறப்பு 1970) என்பவர் இந்திய அரசியல்வாதியும் ஆம் ஆத்மி கட்சியினை சேர்ந்தவரும் ஆவார். இவர் இந்தியத் தலைநகர் தில்லியைச் சேர்ந்தவர். தோமர் தில்லி சட்டமன்ற உறுப்பினராக உள்ளார். இவரது கணவர் ஜிதேந்தர் சிங் தோமர் தில்லி சட்டமன்றத்தின் முன்னாள் உறுப்பினர் ஆவார்.
# பிரீத்தி தோமர்

## வாழ்க்கை

தோமர் 1989-ல் இரகுநாத் பெண்கள் முதுகலை கல்லூரியில் முதுகலைப் படிப்பை முடித்தார். பின்னர், தோமர் 1994-ல் மீரட் பல்கலைக்கழகத்தில் இளங்கலை கல்வியியல் பட்டம் பெற்றார்.  
தோமர் 11 பிப்ரவரி 2020 அன்று திரி நகர் சட்டமன்றத் தொகுதியிலிருந்து தில்லி சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார்.
# பிரீத்தி தோமர்

## தேர்தல் முடிவுகள்

### 2020

<section begin="Assembly Election 2020"/>  
<section end="Assembly Election 2020"/>
# ஆராக்கேரியா

**ஆராக்கேரியா** (தாவரவியில் வகைப்பாடு:*Araucaria*) என்பது அரௌகாரியாசியே குடும்பத்தைச் சேர்ந்த மாறாப் பசுமையான ஊசியிலை மரங்களில் ஒரு பேரினமாகும் . &nbsp;நியூ கலிடோனியாவில் தற்போது 20 இனங்கள் உள்ளன (இதில் 14&nbsp; உள்ளூர் இனங்கள், பார்க்க நியூ கலிடோனியன் அரௌகாரியா ), நோர்போக் தீவு, கிழக்கு ஆத்திரேலியா, நியூ கினி, கிழக்கு அர்கெந்தீனா, தெற்கு பிரேசில், சிலி, பரகுவை ஆகிய நாடுகளில் காணப்படுகின்றன. தென் பசிபிக் பிராந்தியத்திலும் கிழக்கு ஆஸ்திரேலியாவிலும் இவை பொதுவாக காணப்படுகின்றன.
# ஆராக்கேரியா

## விளக்கம்

*ஆராக்கேரியா* முக்கியமாக பெரிய மரங்களாகும். இவற்றின் அடிமரம் பெரியதாக நிமிர்ந்து தண்டுபோன்று உயர்ந்து இருக்கும். இவை உயரம் வரை எட்டும். அடுக்கடுக்காகக் கிளைகளை வட்டவொழுங்கில் கிடைமட்டமாகச் சமமாக எல்லாத் திக்குகளிலும் விட்டுக்கொண்டு, கோபுரம் போலவும் தேர்போலவும் இம்மரங்கள் கம்பீரமாக உயர்ந்து அழகாக நிற்கும். மேலும் இவை தோல் அல்லது ஊசி போன்ற இலைகளாலைக் கொண்டதாக இருக்கும். சில இனங்களில், இலைகள் குறுகலானவை, தமரூசி வடிவ மற்றும் ஈட்டி வடிவிலானவை, அரிதாகவே ஒன்றுடன் ஒன்று இணைகின்றன; மற்றவற்றில் இவை பரந்தவையாகும் தட்டையானவையாகவும் இருக்கின்றன.  
சிலி நாட்டு ஆராக்கா மாவட்டத்தில் முதன்முதல் இது கண்டுபிடிக்கப்பட்டதால் இப்பெயர் பெற்றது. சிலி நாட்டுக்குரிய குரங்குச் சிக்கல் (Mcnkey Puzzle) என்னும் ஆராக்கேரியா இம்பிரிக் கேட்டாவின் விதைகள் உண்ணதக்கது. இவை பிரேசில் பைன் தென் பிரேசில் நாட்டில் ஏராளமாக இருக்கிறது. இந்த விதைகளை தென்-மத்திய சிலி மற்றும் தென்-மேற்கு அர்கெந்தீனாவில் வாழும் பழங்குடியினரான மாப்புச்சிகள் முதன்மையாக பயன்படுத்துகின்றனர். மாப்புச்சே மக்கள் இதை ** என்று அழைக்கிறார்கள். மேலும் இதை புனிதமாக கருதுகின்றனர். ஆண்டிசில் வசிக்கும் சில மாபூச்சேகள் தங்கள் பாரம்பரிய உணவுக்காக இதன் விதைகளை அதிக அளவில் அறுவடை செய்வதால், தங்களை பெஹுயென்சே ("பெஹுயென் மக்கள்") என்று அழைத்துக் கொள்கின்றனர்.
# ஆராக்கேரியா

## பரவல்

அர்ஜென்டினா, பிரேசில், நியூ கலிடோனியா, நோர்போக் தீவு, ஆஸ்திரேலியா, நியூ கினியா, சிலி மற்றும் பப்புவா (இந்தோனேசியா) ஆகிய நாடுகளில் *அரௌகாரியாவின்* உறுப்பினர்கள் காணப்படுகின்றன.
# பள்ளி நிறம்

**பள்ளி நிறம் அல்லது நிறங்கள்** (**பல்கலைக்கழக வண்ணங்கள்** அல்லது **கல்லூரி வண்ணங்கள்** என்றும் அழைக்கப்படுகின்றன School colors) என்பது ஒரு பள்ளியின் வகைக்குறி அடையாளத்தின் ஒரு பகுதியாகத் தேர்ந்தெடுக்கப்பட்ட நிறங்கள் ஆகும். இவை கட்டிட அடையாளங்கள், வலைப்பக்கங்கள், சீருடைகள் மற்றும் விளையாட்டு அணிகளின் சீருடைகள் ஆகியவற்றில் பயன்படுத்தப்படுகின்றன. இதன்மூலம் பள்ளியினை விளம்பரப்படுத்தவும் மற்ற பள்ளிகளில் இருந்து வேறுபடுத்திக் காண்பிக்கவும் உதவலாம்.
# பள்ளி நிறம்

## பின்னணி

பள்ளி நிறங்களின் பாரம்பரியம் 1830 களில் இங்கிலாந்தில் தொடங்கியது. கேம்பிரிட்ஜ் பல்கலைக்கழகம் 1836 இல் ஆக்சுபோர்டு பல்கலைக்கழகத்திற்கு எதிரான படகுப் போட்டிக்கு கேம்பிரிச்சுப் பல்கலைக்கழகம் நீல வண்ணத்தைத் தேர்ந்தெடுத்தது, 1837 இல் ஈடன் பள்ளிக்கு எதிரான படகுப் போட்டியில் இருந்து வெஸ்ட்மின்ஸ்டர் பள்ளி இளஞ்சிவப்பு நிறத்தைப் பயன்படுத்தியது  
பல அமெரிக்கக் கல்லூரிகள் 1890 மற்றும் 1910 க்கு இடையில் பள்ளி வண்ணங்களை ஏற்றுக்கொண்டன. இவை பொதுவாகத் தனித்தன்மை வாய்ந்தவையாகத் தேர்ந்தெடுக்கப்பட்டன, பல நிறங்கள் மற்றும் வண்ணக் கலவைகள் பள்ளி நிறங்களாகத் தேர்வு செய்யப்பட்டதால் குழப்பம் ஏற்பட்டது. இருப்பினும் பல பொது ஆட்சிமுறைத் திருச்சபையின் உறுப்பினர் கல்லூரிகள் பிரின்ஸ்டன் பல்கலைக்கழகத்தின் கருப்பு மற்றும் ஆரஞ்சு நிறங்களைப் பின்பற்றத் தொடங்கின. சில அமெரிக்கப் பள்ளிகள், தேசபக்தியின் வெளிப்பாடாக, "சிவப்பு, வெள்ளை அல்லது நீலம்" என்ற தேசிய நிறங்களை ஏற்றுக்கொண்டன.
# பள்ளி நிறம்

## விளையாட்டு

பல்கலைக்கழக விளையாட்டு அணிகளை அடையாளம் காண வண்ணங்களின் பயன்பாடு 1836 ஆம் ஆண்டு ஆக்ஸசுபோர்டு மற்றும் கேம்பிரிட்ச்சுப் பல்கலைக்கழகங்களுக்கு இடையே நடந்த இரண்டாவது படகு பந்தயத்தில் இருந்து தொடங்கியதாகக் கருதப்படுகிறது. நாட்டிங்ஹாம் பல்கலைக்கழகம் அதன் விளையாட்டு அணிகளுக்கு பச்சை மற்றும் தங்க வண்ணங்களைப் பயன்படுத்துகிறது, ஆனால் மீதமுள்ள பல்கலைக்கழகங்கள் நீலத்தைப் பயன்படுத்துகின்றன.
# பள்ளி நிறம்

## கல்வியாளர்கள்

பல நிறுவனங்களின் சீருடைகளிலும் பள்ளி நிறங்கள் பயன்படுத்தப்படுகின்றன. 1835 மற்றும் 1838 க்கு இடைப்பட்ட காலத்தில் இங்கிலாந்தில் உள்ள டர்ஹாம் பல்கலைக்கழகத்தில் இள ஊதா நிறம் பயன்படுத்தியதே பளிக்களில் ஏற்றுக் கொள்ளப்பட்ட முதல் நிறமாகக் கருதப்படுகிறது.
# பள்ளி நிறம்

## பொதுவாகப் பயன்படுத்தப்படும் நிறங்கள்

- கேம்பிரிட்ஜ் நீலம் - கேம்பிரிட்ஜ் பல்கலைக்கழகம்
- கரோலினா நீலம் - வட கரோலினா பல்கலைக்கழகம்
- கொலம்பியா நீலம் - கொலம்பியா பல்கலைக்கழகம்
- டியூக் நீலம் - டியூக் பல்கலைக்கழகம்
- ஈடன் நீலம் - ஈடன் பள்ளி
- ஆக்ஸ்போர்டு நீலம் - ஆக்ஸ்போர்டு பல்கலைக்கழகம்
- இள ஊதா நிறம் - டர்ஹாம் பல்கலைக்கழகம்
- யேல் நீலம் - யேல் பல்கலைக்கழகம்
# குஞ்சன் சக்சேனா

**குஞ்சன் சக்சேனா** (பிறப்பு 1975) போர் நடைபெறும் போது, கார்கில் போரினால் காயமடைந்தவர்களை வெளியேற்றுவது, போர் சம்பந்தப்பட்ட போக்குவரத்து பொருட்கள் மற்றும் கண்காணிப்புக்கு உதவுவது போன்ற காரணங்களுக்காக உலங்கு வானூர்தியில் பறந்த முதல் பெண்களில் இவரும் ஒருவராவார். மேலும் கார்கில் போரினால் காயமடைந்த மற்றும் இறந்த 900 க்கும் மேற்பட்ட துருப்புக்களை வெளியேற்றுவதற்கான நடவடிக்கைகளின் ஒரு பகுதியாக போர் முனைக்கு சென்றுள்ளார். 2004 ஆம் ஆண்டில், எட்டு ஆண்டுகள் விமானியாகப் பணியாற்றிய பிறகு, உலங்கு வானூர்தி விமானியாக அவரது தொழில் வாழ்க்கை முடிவுக்கு வந்துள்ளது.  
2020 ஆம் ஆண்டில் வெளியான பாலிவுட் திரைப்படமான *குஞ்சன் சக்சேனா: தி கார்கில் கேர்ள்* இவரது வாழ்க்கையை மையமாகக் கொண்டே எடுக்கப்பட்டுள்ளது.  
**கிரண் நிர்வான்** என்ற எழுத்தாளருடன் இணைந்து குஞ்சன், அவரது சுயசரிதையான *கார்கில் பெண்* என்பதை எழுதியுள்ளார். இப்புத்தகம் பென்குயின் பதிப்பகத்தால் வெளியிடப்பட்டுள்ளது.
# குஞ்சன் சக்சேனா

## ஆரம்ப கால வாழ்க்கை

குஞ்சன், பாரம்பரியமாக இராணுவ குடும்பத்தில் புரிந்தவர். லெப்டினன்ட் கர்னல் அனுப் குமார் சக்சேனா இவரது தந்தையாவார்.லெப்டினன்ட் கர்னல். அன்சுமான் இவரது சகோதரராவார். இருவருமே இந்திய ராணுவத்தில் பணியாற்றியவர்கள். குஞ்சன், புதுதில்லியில் உள்ள டெல்லி பல்கலைக்கழகத்தின் ஹன்ஸ்ராஜ் கல்லூரியில் இயற்பியலில் இளங்கலை அறிவியல் பட்டம் பெற்றவராவார்.
# குஞ்சன் சக்சேனா

## இந்திய விமானப்படை சேவை

1996 ஆம் ஆண்டு இந்திய விமானப்படையில் (IAF) விமானியாக சேர்ந்த ஆறு பெண்களில் குஞ்சனும் ஒருவர். இவர்களின் குழு, இந்திய விமானப்படைக்கான நான்காவது பெண் விமானப் படைப் பயிற்சி குழுவாகும். . சக்சேனாவின் முதல் பதவியானது உதம்பூரில் இயங்கிவரும் 132 முன்னோக்கு பகுதி கட்டுப்பாட்டின் (எஃப்ஏசி) ஒரு பகுதியான விமான லெப்டினன்டாக பொறுப்பேற்றதே குஞ்சனின் முதல் விமானப்படை வேலையாகும்.  
கார்கில் போரின்போது ஸ்ரீநகரை மையமாகக் கொண்டு விமானங்களில் பறந்து போர்முனைக்கு சென்ற போது, குஞ்சனுக்கு இருபத்திநான்கு வயது மட்டுமே. மேலும் கார்கில் போரில், ஆபரேஷன் விஜய்யின் ஒரு பகுதியாக, காயமடைந்தவர்களை வெளியேற்றுவதைத் தவிர , திராஸ் மற்றும் பட்டாலிக் ஆகிய லடாக்கின் முன்னோக்கிப் பகுதிகளில் உள்ள போர்த்துருப்புக்களுக்கு தேவையான பொருட்களை எடுத்துச் செல்லவும் எதிரி நிலைகளை வரைபடமாக்குவது போன்ற கண்காணிப்புப் பணிகளையும் செய்துள்ளார். தற்காலிக தரையிறங்கும் மைதானங்கள், 13,000 முதல் 18,000 அடி உயரம் மற்றும் எதிரிகளின் தாக்குதல்கள் போன்றவைகளை சமாளித்துள்ள குஞ்சன், ஸ்ரீநகரை தளமாகக் கொண்ட பத்து விமானிகளில் ஒருவராவார், மேலும் போரின் போது நூற்றுக்கணக்கான விமானங்களை ஓட்டி, 900 க்கும் மேற்பட்ட உயிரிழப்புகள், காயமடைந்தவர்கள் மற்றும் கொல்லப்பட்டவர்களை சமதளப் பகுதிகளுக்கு கொண்டு வந்துள்ளார், குஞ்சன் மட்டுமே இந்திய ஆயுதப்படைகளில் கார்கில் போர் மண்டலங்களுக்கு பறந்த ஒரே பெண் விமானியாவார். 2004 ஆம் ஆண்டில், ஹெலிகாப்டர் ஓட்டியாக பணிபுரிந்த அவரது வாழ்க்கை எட்டு ஆண்டுகளுக்கு பின்பாக முடிவுக்கு வந்தது.
# குஞ்சன் சக்சேனா

## தனிப்பட்ட வாழ்க்கை

சக்சேனாவின் தந்தை அனுப் சக்சேனா இந்திய ராணுவத்தில் லெப்டினன்ட் கர்னலாக இருந்தார். விங் கமாண்டராக இந்திய விமானப்படையில் பணியாற்றி வரும்விமானி, கவுதம் நரேன் குஞ்சனின் கணவராவார். இவர் இந்திய விமானப்படையின் Mi-17 ஹெலிகாப்டரின் ஓட்டுனர் ஆவார். மேலும் தேசிய பாதுகாப்பு கல்விநிலையத்தில் பயிற்றுவிப்பாளராகவும் பணியாற்றியுள்ளார், இந்த கல்விநிலையம், உலகின் முதல் முப்படை அகாடமி ஆகும். இத்தம்பதியருக்கு ஒரு மகள் உள்ளார்.
# மின்டி அகர்வால்

**மின்டி அகர்வால்**, இந்தியாவின் அரியானா மாநிலத்தின் அம்பாலாவைச் சேர்ந்த இந்திய விமானப் படையின் பிரிவு தலைவரும், இந்திய விமானப் படையின் வான் போக்குவரத்து கட்டுப்பாட்டாளருமாவார். 2019 ஆம் ஆண்டு நடைபெற்ற இந்தியா-பாகிஸ்தான் எல்லை பிரச்சனையின் போது இந்தியாவின் வான் பாதுகாப்பை வழிநடத்திய குழுவில் மின்டி இடம்பெற்றிருந்தார். மேலும் பாகிஸ்தானின் எப்-16 சண்டை ஃபால்கன் விமானத்தை சுட்டு வீழ்த்த உத்தரவிட்ட அதிகாரியுமாவார். இவரது போர், மோதல்கள் அல்லது பகைமையின் போது உயர் வரிசையின் அளித்துள்ள சிறப்பான சேவையை அங்கீகரித்து, ஆகஸ்ட் 2019 ஆம் ஆண்டில், அங்கீகரிக்கப்பட்ட ஆயுதப் படை வீரர்கள் மற்றும் துணை ராணுவப் படைகளின் உறுப்பினர்களுக்கு வழங்கப்படும் விருதுகளில் முதன்மையான, யுத் சேவா பதக்கம், அப்போதைய இந்தியக் குடியரசுத் தலைவர், ராம் நாத் கோவிந்த் அவர்களால் வழங்கப்பட்டுள்ளது. இதன் மூலம் இவ்விருதைப் பெற்ற முதல் பெண் என்ற பெருமையைப் பெற்றுள்ளார்.